Nýr prestur óskast í Stafholtsprestakall Biskup Íslands hefur auglýst laust til umsóknar embætti sóknarprests í Stafholtsprestakalli , Borgarfjarðarprófastsdæmi frá 1. september 2008 . Umsóknarfrestur rennur út 15. maí næstkomandi og valnefnd hefur þegar verið skipuð . Biskup Íslands skipar í embætti sóknarpresta til fimm ára eftir að valnefnd hefur valið úr hópi umsækjenda . Núverandi sóknarprestur í Stafholti er sr. Brynjólfur Gíslason sem setið hefur staðinn í nærri fjörutíu ár . Þrátt fyrir að valnefndir séu skipaðar er heimilt er að óska eftir því að almennar prestskosningar fari fram . Óski minnst þriðjungur atkvæðisbærra sóknarbarna í prestakalli þess , að almenn prestskosning fari fram , er skylt að verða við því . Skrifleg ósk um kosningu skal hafa borist biskupi eigi síðar en að hálfum mánuði liðnum frá þeim degi er kallið var auglýst laust til umsóknar . Umsóknarfrestur rennur út 15. maí 2008 . Í Stafholtsprestakalli eru þrjár sóknir , Hvammsókn í Norðurárdal , Norðtungusókn og Stafholtssókn . Embættinu fylgir prestssetrið í Stafholti . Sóknarpresti er skylt að búa þar og hafa umsjón með setrinu . Fram kemur í auglýsingu um prestakallið að stjórn prestssetra hefur ákveðið að nýta heimild í starfsreglum um prestssetur og undanskilja hluta arðs af veiðihlunnindum prestssetursjarðarinnar Stafholts í Norðurá og Hvítá .